יש כמה וכמה אפשרויות. א. חלוקת דיבידנדים או רווחים - ישנן חברות אשר מחלקות אחוז מסויים מריווחי החברה למשקיעים בה כסוג של תמריץ להשקיע בחברה ב. הנפקה IPO - לרוב לאחר הנפקה ציבורית של חברה ערך החברה צומח בשיעור מסויים וכשמשקיעים בחברות סטארטאפ לפני הנפקה יש הזדמנות לממש רווחים (פער בין מחיר הקנייה של המניות לבין מחיר המניות לאחר ההנפקה) או להמשיך להחזיק במניות ולהינות מצמיחת ערך החברה כחברה ציבורית. ג. אקזיט - אקזיט במכירה נפוץ בעיקר בחברות סטארטאפ ומתרחש לרוב כשחברה גדולה יותר מעוניינת לקנות את חברת הסטארטאפ ומבצעת זאת על ידי קניית המניות המוחזקות על ידי המשקיעים ופעילות החברה ונכסיה.